Berr an hent betek ar feunteun a-benn ar fin. Meur a oto polis all a zo o vont di ivez. Non ket an hini nemetañ da vezañ klevet ar galv war a seblant. Degouezhout a ran bremañ en un hentig don, a bep tu dezhañ gwez kistin ha gwez derv, meur a gantved dezho. Panevet ma charr, peder rod stlejer dezhañ, ne gred ket din em bije gellet treuziñ an hent-mañ. Ar gweturioù all a oa war va lerch a zo harzet a-raok mont e-barzh. En gwirionez, poulloù dour a zo e pep lech, o vezañ ma oa bet puilh ar glav en  noz-mañ; mein a zo e-kreiz an hent a-wechoù zoken. Betek peseurt lech didud int bet ouzh hor chas ?